
mpotrivire sub diferite forme instaurării regimului comunist. Fief al liberalilor şi al 

ţărăniştilor deopotrivă, cele două judeţe şi-au dat obolul lor de sânge în lupta 
inegală cu regimul impus de sovietici. Semnele răului se iviseră devreme: la 9 august 1946, 
fruntaşi ţărănişti, avocatul Gheorghe Mihail şi învățătorul Constantin Popescu au fost asasinați în 
cabinetul judecătorului de instrucţie din clădirea Tribunalului din Piteşti, de un comando 
„muncitoresc”, în timp ce erau depuse listele electorale ale P.N.Ţ. Argeş. Anul următor, Gheorghe 
Şuţa, fruntaş muscelean al P.N.Ţ, a fost împuşcat la marginea comunei natale Domneşti de 
securiştii Dumitrache şi Terceanu [2]. 

Teroarea declanşată de autorităţi, crimele la care s-au dedat, au avut ca replică 
organizarea în nordul celor două judeţe a unor grupuri armate de rezistenţă. Cele mai importante 
au fost, în ordinea apariţiei cronologice: gruparea Dragoslavele, iniţiată de colonelul Gheorghe 
Arsenescu, gruparea de pe Valea Topologului-Argeş, condusă de profesorul Apostol Dumitru, 
aceea din zona Nucşoara - Râul Doamnei, condusă de locotenentul Toma Arnăuţoiu şi episodic 
de colonelul Gheorghe Arsenescu, precum şi grupul din comuna Capul-Piscului, cunoscut în 
documentele securităţii sub numele Şerban-Voican [3]. Formaţiunea care îngrijora cel mai mult 
autorităţile comuniste, era aceea iniţiată de colonelul Gheorghe Arsenescu şi locotenentul Toma 


Arnăţoiu, intitulată „Haiducii Muscelului”. 


p: valea Râului Doamnei în sus, spre nord, unde domină culmea „Vârfului Strungii”, 


C: în majoritatea regiunilor ţării, şi în judeţele Argeş şi Muscel, au avut loc acţiuni de 


la poalele Munţilor Făgăraş, într-o ultimă constelație de aşezări rurale, se află 
comuna Nucşoara. Aceasta se compune din satele: Nucşoara, Gruiu, Sboghiţeşti şi 
Slatina. Urcând din Sboghiţeşti, ajungi pe celălalt versant al „dealului Gruiului”, în creasta numită 
din vechime „Plaiul Oii”. De aici, ochiul îmbătat de frumuseţea pădurilor de fag şi brad, ţinteşte 
spre culmile sudice ale Munţilor Făgăraş 
În conformitate cu ordinul Ministerului de Interne, nr. 5279/5.05.1949, s-a întocmit o 
Monografie a judeţului Muscel [4]. Astfel, în acel an, comuna Nucşoara făcea parte din plasa 
Domneşti, alături de comunele: Domneşti, Slănic, Aninoasa, Vlădeşti, Berevoeşti, Corbi, Stăneşti, 
Pietroşani, Bădeşti, Retevoieşti, Leiceşti, Coşeşti şi Jupâneşti 
Comuna Nucşoara cuprindea în anul 1951 patru sate cu „390 gospodării cu ţărani 
săraci,110 gospodării cu ţărani mijlocaşi şi 7 familii de chiaburi, total populaţie fiind de 1863 
locuitori” [5]. Tot în acelaşi an, se menţiona că această comună avea o suprafaţă împădurită de 
152.574 ha. În acest cadru, se va constitui una dintre cele mai puternice şi mai longevive grupări 
armate anticomuniste. 

G.::. Dragoslavele a fost iniţiată de colonelul Gheorghe Arsenescu în ianuarie- 





februarie 1948, în zona Muntelui Roşu, având şi susţinerea stareţului Mânăstirii 

„Cetăţuia”, Pimen Bărbierul. Din acest grup făceau parte „mari industriaşi şi 
proprietari de fabrici şi mori, avocaţi, foşti deputaţi şi ofiţeri deblocaţi care s-au înarmat şi au 
depus jurământul în faţa stareţului Pimen Bărbierul cu mâna pe cruce şi cu cealaltă pe carabină” 
[6]. În toamna anului 1948, grupul s-a dispersat în ideea ca, din primăvara anului următor, să 
treacă la acţiuni împotriva autorităţilor comuniste. Din decembrie 1948, col. Gheorghe Arsenescu, 
după ce a stat un timp ascuns în Câmpulung-Muscel, a plecat la Bucureşti cu familia unde a 
închiriat o casă pe numele cumnatului său, Petre Cojocaru [7]. 

În ianuarie 1949, au început arestările în zona Câmpulung-Dragoslavele, în rândul celor 
care formau grupul iniţiat de col. Gh. Arsenescu. Acesta, conştient că, în cele din urmă, 
Securitatea va ajunge şi la el, căuta o soluţie să părăsească Capitala. În aceeaşi perioadă, în 
Bucureşti, se găseau şi alţi fugari din zona judeţului Muscel. Printre aceştia, se afla şi It. Toma 
Arnăuţoiu, ofițer deblocat, cu soţia sa, precum şi socrul său, Nicolae Niţu, cu soţia. Li. Toma 
Arnăuţoiu plecase din comuna Nucşoara simțindu-se urmărit „pentru că posedam arme” [8]. Prin 
intermediul altor fugari musceleni aflaţi în Bucureşti, Toma Arnăuţoiu s-a întâlnit cu Gheorghe 
Arsenescu care i-a propus constituirea la Nucşoara a unui grup de rezistenţă anticomunistă. 
Astfel, la 1 martie 1949, cei doi au plecat spre Nucşoara unde au ajuns după un popas în comuna 
Brădet, fiind găzduiţi pentru o noapte de preotul Victor Popescu. La Nucşoara, au fost adăpostiţi 
de părinţii lui Toma Arnăuţoiu, Laurenţia şi lon Arnăuţoiu, iar mai apoi la fratele lui Toma, Petre 
Arnăuţoiu. La iniţiativa col. Gheorghe Arsenescu, a început recrutarea nucşorenilor, şi nu numai, 
în vederea constituirii grupului anticomunist. Pentru a-i convinge pe localnici colonelul aducea ca 
şi argumente că: 

-avea puncte cu armament în comunele: Jugur, Măţău, Stoeneşti, Dragoslavele, Boteni, 

Cetăţeni; 

-dispunea de legături cu o persoană de la Legația Franceză, care urma să-l sprijine cu 8 

milioane de lei; 

-—marile puteri occidentale urmau să declanşeze războiul împotriva U.R.S.S, regimul 

comunist din România având zilele numărate; 

—tăranii aveau să plătească cote şi impozite, făcându-se şi colhoz. 

În faţa acestor argumente, localnicii au lăsat orice precauţie şi cu dorinţa de a vedea 
înlăturat noul regim, s-au înscris în organizaţia iniţiată de col. Gherghe Arsenescu şi lt. Toma 
Arnăuţoiu. Astăzi poate părea naivitate, dar atunci în faţa măsurilor represive ale autorităţilor, 
argumentele col. Gheorghe Arsenescu au fost acceptate pe fondul speranţei că într-adevăr 
puterile occidentale nu puteau accepta situaţia impusă de sovietici şi vor reacţiona. Tot mai mulţi 
localnici de prin satele nordice ale Râului Doamnei au aderat la grup făcând următorul legământ: 

„Jurământ 

În numele lui Dumnezeu atotputernicul şi pe sfânta cruce, eu.. „... jur să mă 
fac haiduc, de bună voie şi nesilit de nimeni, pentru a lupta la salvarea şi eliberarea Patriei 
şi neamului din ghearele fiarelor comuniste-bolşevice şi de sub jugul greu al ruşilor. 

Jur credinţă Majestății sale Regale Mihai |, Regele tuturor românilor. 

Jur credinţă Guvernului liber al Patriei. 

Jur supunere şi ascultare fără murmur şi fără şovăire, şefului haiducilor. 

Jur să ucid fără milă şi cruţare pe toţi străinii şi ticăloşii care ne-au trădat şi vândut 

Patria şi neamul şi au adus dezastrul ţării 

Jur să nu mă despart de fraţii mei de luptă decât după victoria finală. 

În caz de trădare sau de călcare a jurământului, să fiu ucis atât eu cât şi întreaga 
mea familie. 

Aşa să-mi ajute Dumnezeu” [9]. 

O parte a membrilor grupului în frunte cu col. Gheorghe Arsenescu şi lt. Toma Arnăuţoiu 
au plecat în munte, pe când cei mai mulţi au rămas în sate ca membri „nedispersaţi”. Rolul 
acestor elemente nedispersate era surprins de autorităţi în Sentința nr. 107/19 iulie 1959: „...În 
scopul procurării de arme şi muniţiuni şi colectării de alimente şi articole de îmbrăcăminte, 
membrii acestei bande au mai recrutat şi alte elemente de sprijin care trebuiau să rămână la 
domiciliul lor şi care păstrând legături secrete, dar permanente cu banda, să activeze pentru 


sprijinirea materială a activităţii bandei” [10]. 
Scopul grupului 


M.:: şi diversiunea au fost şi sunt armele de bază ale comuniştilor. Propaganda 





oficială îi numea pe cei care luptau în munţi pentru libertate cu termenul de 

„bandiţi”, iar grupurile de rezistenţă erau numita „bande”. Chiar şi după 
evenimentele din decembrie 1989, unii dintre foştii ofiţeri de Securitate continuă să considere că 
ceea s-a întâmplat, între 1948 şi 1958, în zona Munţilor Făgăraş nu a fost o formă de rezistenţă 
la regimul comunist. Generalul Nicolae Pleşiţă, fost comandant al Securităţii, la o emisiune T.V., în 
anul 1999, preciza că: „N-a existat o luptă de rezistenţă în munţii Argeşului şi Muscelului. Era o 
grupare cu obârşie în perioada lotrilor (...) aşa este acea zonă, patria lotrilor.”. Încercările de se 
acredita ideea că în România nu a existat o rezistenţă armată anticomunistă pot fi anihilate cu 
argumente, cel puţin în cazul grupului de la Nucşoara. 

În primul rând, structura socio-profesională foarte diversă impune concluzia că 
nemulţumirea faţă de regimul instaurat prin forţă era generală. Membrii grupului sau susţinătorii lor 
erau ofiţeri, învăţători, studenţi, preoţi, ţărani, muncitori, întreprinzători. Ceea ce îi unea era 
nemulţumirea şi teama faţă de ceea cea se întâmpla în ţară. Laurenţia Rizea, fiica Elisabetei 
Rizea, arăta această teamă: „Când au venit [comuniştii - n.n.] eram măruţă, căsătorită de curând. 
Ţin minte, cum striga lumea atunci... erau îngroziţi, vin comuniştii, vin ruşii, ne iau pământul, ne 
duce la colhoz... erau speriaţi că o să mănânce la cazan” [11]. lată câteva exemple în ceea ce 
priveşte „bandiţii”, „lotrii” care formau „banda” care acţiona în zona Nucşoara: 

Col. Gheorghe Arsenescu s-a născut la 31 mai 1907, la Câmpulng-Muscel, într-o familie 
cu tradiţie militară, tatăl său fiind căpitan în armată. Tradiţia a făcut ca cei trei băieţi ai căpitanului 
lon Arsenescu să urmeze cariera militară, iar cele trei surori ale lor să se căsătorească cu ofiţeri 
Gheorghe Arsenescu a absolvit cursurile Liceului „Dinicu Golescu” din oraşul natal, iar apoi s-a 
înscris la Şcoala Superioară de Război pe care a absolvit-o în anul 1924. A fost repartizat în 
calitate de şef al Biroului de operaţii al Diviziei 20 Vânători de Munte şi a luptat pe frontul de Est. A 
fost rănit în luptele din Crimeea şi decorat cu Steaua României, cls.Ill-a, în 1941 şi Vulturul 
german, în 1942. În martie 1947, a fost deblocat din Marele Stat Major şi scos din armată cu 
gradul de colonel [12]. 

Toma Arnăuţoiu s-a născut la 14 februarie 1921 în comuna Nucşoara. Studiile primare 
le-a făcut în localitatea natală, iar mai apoi a absolvit Liceul Militar „Regele Ferdinand” din 
Chişinău şi Craiova. În timpul liceului, a fost coleg cu Jenică Arnăutu, viitorul conducător al 
grupului de rezistenţă din Obcinele Bucovinei şi cu Tiberiu Tolescu din mişcarea condusă în 
Oltenia de generalul Carlaonţ. A participat la luptele de pe frontul de Vest, fiind rănit la 26 
decembrie 1944, în luptele din Ungaria. A fost decorat cu Ordinul Coroana României cu spade, 
clasa a V-a cu Panglică şi Virtutea Militară cu frunze de stejar, conform O.Z. nr. 244/1944. La 20 
iunie 1946, a fost trecut la Regimentul de gardă, conform ordinului nr. 2606/1946, de unde a fost 
trecut în cadrul disponibil conform O.G. nr. 58/1946 şi Legii nr. 433/1946 [13]. 

Învățătorul Alexandru Moldoveanu, s-a născut în comuna Nucşoara, judeţul Muscel. A 
absolvit Şcoala Normală „Carol |” din Câmpulung-Muscel şi Şcoala Pregătitoare de Ofiţeri de 
Rezervă. A luptat pe frontul antisovietic cu Grupul 3 Vânători de Munte. A fost rănit în mai 1944 şi 
după ce s-a reîntors pe front, din spital, va fi din nou rănit în luptele din Ungaria. Pentru meritele 
sale deosebite, a fost decorat cu: „Coroana României” cls. a IV-a în grad de cavaler, cu „Virtutea 
Militară” şi Ordinul „Mihai Vitezul”, cls. a IIl-a [14] 

Exemplele ar putea continua cu numele unor învăţători precum: Gheorghe Popescu, lon 
Mica, lon Arnăuţoiu, Virgil Marinescu, a preoţilor Nicolae Andreescu şi lon Constantinescu, a 

studenţilor lonel Marinescu, Cornel Drăgoi sau a elevului Alexandru Marinescu. Alături de aceştia, 
s-au implicat ţărani precum Titu Jubleanu cu soţia sa, Marioara, şi fiul lor, Tică, sau femeile care 
au ajutat atât de mult grupul: Maria Plop, Marinica Chirca, Ana Simion şi Elisabeta Rizea. 

Scopul - lupta împotriva regimului comunist — era conştientizat cel puţin la nivelul 
conducerii organizaţiei. Aşa cum s-a putut observa, jurământul pe cruce şi armă avea evidente 
conotaţii anticomuniste. Dorinţa de a elibera teritoriul românesc de comunism, „barem până la 
Piteşti”, cum spunea Toma Arnăuţoiu [15], reiese din acţiunile şi atitudinile grupului de la 


Nucşoara 


ocumentele Securităţii precizează, din punctul de vedere al regimului comunist, 
D:.: „crimina!” al organizaţiei. Luptătorii pentru libertate erau prezentaţi ca 
ucigaşi de vieţi nevinovate, fiind în mod constant numiţi „bandiţi”, „terorişti”, „fascişti”: 
„Membrii acestei bande teroriste au săvârşit de-a lungul unui şir de ani, din primăvara anului 1949, 
când s-au constituit în bandă, până în mai 1958, când au fost lichidate ultimele rămăşiţe, un mare 
număr de acte teroriste, cărora le-a căzut victime lucrători din organele de Securitate, membrii de 
partid şi cetăţeni. Membrii bandei au ucis nouă persoane şi au rănit altele” [16]. Adevărul care se 
reliefează din cercetările făcute este acela că, exceptând o singură victimă, toate cele opt făceau 
parte din organele Securităţii care aveau sarcina să-i captureze pe luptătorii din munţi: 

—În dimineaţa zilei de 19 iunie 1949, col. Gheorghe Arsenescu, lt. Toma Arnăuţoiu, Petre 
Arnăuţoiu, lon Chirca au fost surprinşi de trupele de Securitate în casa părinţilor lui Toma 
Arnăuţoiu. Luptătorii au reuşit să scape în schimbul de focuri fiind împuşcaţi mortal plutonierul 
major Constantin Apăvăloaiei şi plutonierul Florea Lungu. 

—Unul dintre obiectivele grupului armat anticomunist era lichidarea celor care susțineau 
noul regim şi care aplicau politica de teroare în rândul populaţiei. Unii dintre aceştia s-au grăbit să 
confişte pentru ei bunurile celor aflaţi în munţi sau în puşcăriile comuniste. Aşa cum arăta Toma 
Arnăuţoiu, într-o scrisoare adresată autorităţilor locale „...v-aţi mânjit ca câinii la hoit când aţi intrat 
în gospodăriile noastre”. În acest context, s-a produs atacul premeditat al lui lon Marinescu şi 
Constantin Jubleanu asupra lui Darie Banu şi Băncescu lon din comuna Nucşoara, membri ai 
P.M.R. Pe 9 iulie 1950, Darie Banu a fost împuşcat mortal, iar lon Băncescu grav rănit. 

—Un alt eveniment soldat cu victime a fost cel din 7 august 1950. În Muntele Dobroneagu, 
pe marginea râului Vâlsan, lon Marinescu, Titu Jubleanu şi Constantin Jubleanu au fost surprinşi 
de organele de Securitate care au deschis focul. Schimbul de gloanţe care a urmat a dus la 
împuşcarea mortală a locotenentului major Alexandru Ghiţă şi a caporalului lon Băloiu, dar şi la 
rănirea lui Constantin Jubleanu 

-Ziua de 2 septembrie 1950 a dus cu ea alte victime din rândul Securităţii. Pe muntele 
Gălăşescu, Toma Arnăuţoiu, Petre Arnăuţoiu, lon Marinescu şi Constantin Jubleanu s-au întâlnit 
cu o echipă de securişti îmbrăcaţi în civil. Partizanii i-au deconspirat şi au urmat schimburile de 
focuri. În urma acestora, au murit plutonierii majori de Securitate, Baiş Ghervase, Neniu Dumitru, 
Venter Teodor şi Maria Tiron [17]. 

în vara anului 1951, s-a petrecut un eveniment tragic pentru luptători. La Poienile 
Vâlsanului, surprinşi de trupele de Securitate, Titu Jubleanu, Marioara Jubleanu, lon Marinescu şi 
Constantin Jubleanu s-au apărat cu armele. Marioara Jubleanu a fost împuşcată mortal, iar soţul 
său, Titu Jubleanu, capturat. Cei doi tineri, lon Marinescu şi Constantin Jubleanu au reuşit să 
scape. 

xistă câteva aspecte neelucidate sau contradictorii în evoluţia grupului de la 

Nucşoara. La 22 septembrie 1949, sub pretextul că se va întâlni cu alţi comandanţi 

de grupuri, col. Gheorghe Arsenescu a plecat la Câmpulung unde, în casa familiei 
Micuda, a reuşit să scape dintr-o ambuscadă. Ulterior, s-a ascuns în zona Câmpulungul-Muscel, 
la familia lui Apostol Poştoacă, până în anul 1960, când a fost prins prin trădare. Judecat, a fost 
condamnat la moarte şi executat la 29 mai 1962. [18] 

Un alt aspect contradictoriu este cel referitor la uciderea luptătorului Gheorghe Mămăligă 
de către colegul său, studentul lon Marinescu, la 6 iunie 1950, eveniment întâmplat pe Valea 

Vâlsanului. Pe fondul înrăutăţirii situaţiei cauzate de numeroasele arestări în rândul celor care îi 
susțineau dar şi a sporirii acţiunilor Securităţii, a apărut neîncrederea între ultimii membri ai 
grupului: Toma Arnăuţoiu, Petre Arnăuţoiu, Maria Plop, Constantin Jubleanu şi lon Marinescu 
Această neîncredere a dus la asasinarea lui lon Marinescu de către cei doi fraţi Arnăuţoiu. Şi 
acest eveniment tragic este controversat ca şi uciderea lui lon Chirca de către Constantin 
Mămăligă, în anul 1949. Suspiciunea faţă de aceste evenimente tragice vine de la faptul că 
informaţiile provin numai din documentele întocmite de Securitate. Or, se ştie că aceasta a făcut 
tot posibilul pentru a arunca cu noroi pe această pagină, puţin înţeleasă şi de multe ori negată, a 
istoriei noastre naţionale. Cei patru supraviețuitori, fraţii Toma şi Petre Arnăuţoiu, Constantin 
Jubleanu şi Maria Plop la care se adaugă şi micuța loana, fiica lui Toma şi a Mariei, şi-au găsit 
adăpost în satul Poenărei din comuna Corbi. În acest adăpost, au stat până în anul 1958, când 
prin trădarea unui localnic, Grigore Poinăreanu, au fost arestaţi cu excepţia lui Constantin 
Jubleanu, care a fost împuşcat de Securitate în momentul capturării pentru că s-a opus [19]. 


upă fiecare acţiune a luptătorilor din munţi, Securitatea mărea efectivele care aveau 

D: misiune prinderea partizanilor. Aceştia aveau însă „bordeie pe toate văile şi pe 

toate dealurile”. Condiţiile în care trăiau erau extrem de dificile şi cu siguranţă n-ar fi 

rezistat dacă nu ar fi fost ajutaţi de oamenii locului. Solidaritatea localnicilor dar şi a celor din zone 

mai îndepărtate cu luptătorii din munţi poate fi dovedită prin numeroase exemple. Aria celor care i- 

au ajutat este întinsă: din Slatina, sat aparţinând comunei Nucşoara şi până în comuna Pietroşani, 

şi din comuna Brădet până la Câmpulung-Muscel. Toţi vor plăti cu ani grei de închisoare, iar unii 
chiar cu viaţa ajutorul dat. Câteva exemple: 

-Preotul lon Drăgoi a fost printre primii care au aderat la grup. Intelectual de marcă al 
satului, membru al P.N.Ţ., în 1949, a depus jurământul în casa lui Gheorghe Rizea. În anul 1950, 
a fost prins, judecat şi condamnat la 5 ani de închisoare corecțională. A fost arestat din nou în 
anul 1958 şi condamnat la moarte prin Sentinţa nr. 107 din 19 mai 1959 

-Alexandru Moldoveanu, învăţător din Nucşoara, adera la grup în 1949. l-a ajutat pe 
partizani cu alimente şi informaţii. În anul 1958, a dus o scrisoare părinţilor fraţilor Arnăuţoiu prin 
care aceştia îi anunțau că sunt sănătoşi. Arestat în anul 1958, a fost condamnat la moarte prin 
aceeaşi sentinţă nr. 107/1958. 

— Învățătorul Gheorghe Popescu, din satul Poenărei, i-a ajutat pe cei din mişcarea de 
rezistenţă cu arme depozitate în turla bisericii din localitate. Le-a dat alimente şi informaţii. În 
câteva momente, el a fost ajutat de soţia sa, Maria, şi de fiul său, Gogu, student la Geologie. 
Gheorghe Popescu a fost condamnat, în anul 1951, la 6 ani închisoare corecțională pentru ca, în 
anul 1958, să fie din nou arestat şi condamnat la moarte prin Sentința nr.119/4 iunie 1959. Fiul 
său, Gogu Popescu, a fost condamnat la 10 ani muncă silnică ca şi mama sa, Maria Popescu, 
prin Sentința nr. 203/4 noiembrie 1959. 

-Preotul loan Constantinescu, din satul Poenărei va adera la grupul de rezistenţă 
anticomunist în octombrie 1951, prin intermediul colegului său, preotul Nicolae Andreescu. Dată 
fiind apropierea locului unde se adăposteau ultimii luptători de casa preotului Constantinescu, atât 
preotul cât şi familia sa i-au ajutat pe aceştia foarte mult. Prin intermediul lui lon Grigore din 
Domneşti, le-a trimis un aparat de radio-recepţie marca „Prior” în data de 24 ianuarie 1957. În 
martie acelaşi an, pe lângă alimente şi informaţii, le înmânează poeziile transcrise de Gheorghe 
Popescu în închisoare. Aceste poezii scrise de Radu Gyr erau: „Voi n-aţi fost cu noi în celulă”, 
„Scrisoare din Aiud”, „Foamea”, „Ridică-te Gheorghe, ridică-te Ioane”. După ce le-a citit, Toma 
Arnăuţoiu le-a copiat într-un caiet. În ajutorarea celor ameninţaţi de Securitate, s-au implicat şi 
Justina, soţia preotului, precum şi luliana, fiica lui. Acestea i-au ajutat cu alimente, le-au 
confecţionat mănuşi de lână, iar după ce s-a născut fetiţa, loana, luliana a ajutat-o foarte mult pe 
Maria Plop [20]. Preotul Constantinescu era un om deosebit, plin de bunătate. Dincolo de 
sentimentele anticomuniste, el i-a ajutat pe ultimii supraviețuitori ai grupului de rezistenţă şi din 

milă creştină. Era un om cult, cunoştea patru limbi străine, era adevărată binefacere pentru 
comunitatea în care trăia. Pentru ajutorul dat partizanilor, a fost condamnat la moarte prin Sentința 
nr.107/19 mai 1959. Nu au fost uitate nici soţia şi fiica sa. Preoteasa lustina a fost condamnată la 
15 ani de muncă silnică, prin Sentința nr.108/19 mai 1959, iar luliana, tânăra profesoară de 
franceză, la 12 ani de muncă silnică, prin Sentința nr.174/12 septembrie 1959 

-Nicolae Băşoiu, ţăran din comuna Stăneşti, a fost recrutat în anul 1950 din iniţiativa 
Elisabetei Rizea. În acţiunile de ajutorare s-au implicat şi soţia sa, Filofteia, şi fiul lor, Gheorghe 
De mai multe ori, luptătorii au găsit adăpost la familia Băşoiu, fiind ajutaţi de membrii acestei 
familii foarte mult. Filofteia Băşoiu le aducea veşti de la părinţi, iar de la preotul Ilie Dragomirescu, 
300 de lei şi arme în căruţa cu fân. Tot preotul amintit, prin intermediul Filofteei Băşoiu, le mai 
trimite medicamente după ce în anul 1956, Maria Plop născuse fetiţa ei şi a lui Toma Arnăuţoiu. În 
anul 1955, trimis de Toma Arnăuţoiu, Nicolae Băşoiu a mers la Piteşti căutându-l pe dr. Mărtoiu în 
legătură cu situaţia Mariei Plop. De asemenea, el le-a trimis suma de 1000 de lei de la Nicolae 
Ionescu din Bucureşti, bani aduşi prin intermediul Elisabetei Rizea. În anul 1959, Nicolae Băşoiu a 
fost condamnat la moarte prin Sentința nr. 107/19 mai 1959, Filofteia Băşoiu şi Gherghe Băşoiu 
prin Sentința nr.174/12 septembrie 1949, la 15 şi, respectiv, 20 de ani muncă silnică. 

În total, prin sentințele date de Tribunalul Militar Bucureşti, Regiunea a l-a, au fost 
condamnate la diferite perioade de detenţie peste 100 de persoane. Dintre acestea, 16 au fost 
condamnate la moarte prin Sentinţele nr. 107, 108 din 19 mai 1059 şi Sentința nr. 119 din 14 iunie 
1959: Toma Arnăuţoiu (ofiţer), Petre Arnăuţoiu (țăran), Titu Jubleanu (ţăran), Constantin 
Popescu (ţăran), lon Săndoiu (ţăran), Nicolae Andreescu (preot), loan Constantinescu 
(preot), Nicolae Sorescu (cioban), Nicolae Băşoiu (ţăran), Gheorghe Tomeci (proprietar), 
Alexandru Moldoveanu (învăţător), lon Mica (învăţător), Gheorghe Popescu (învăţător), lon 
Drăgoi (preot), Benone Milea (ţăran), Niţu Nicolae (proprietar). Toţi au fost executaţi la 
închisoarea Jilava, în noaptea de 18/19 iunie 1959, începând cu orele 21, la intervale de 15 
minute, primul executat fiind Toma Arnăuţoiu. 

Cei care au supravieţuit acelor evenimente au avut de înfruntat greutăţi enorme în 
temniţele comuniste dar şi după ce au fost puşi în libertate. 

Destinul familiei preotului loan Constantinescu este simbolic pentru consecinţele tragice 
care i-au însoţit pe cei care au fost solidari cu grupul anticomunist de la Nucşoara: 

-loan Constantinescu, executat la Jilava în 1959; 

—Justina Constantinescu,15 ani muncă silnică; 

—luliana Preduţ-Constantinescu, 12 ani muncă silnică; 

-Maria Popescu, sora Justinei Constantinescu, 10 ani muncă silnică; 

-Gheorghe Popescu, cumnatul preotului Constantinescu, executat la Jilava în anul 1959; 

-Gogu Popescu, fiul lui Gheorghe Popescu, 10 ani muncă silnică; 

-Alexandru Marinescu, ginerele familiei Popescu, 20 ani muncă silnică; 

-Nicolae Andreescu, căsătorit cu nepoata lustinei Constantinescu, executat la Jilava în 
anul 1959; 

—Maria Andreescu, nepoata lustinei Constantinescu, 15 ani muncă silnică. 

În cartea sa «Speranţe încătuşate», Iuliana Preduţ-Constantinescu face afirmaţia: „...Şi 
această înşiruire a pătimirii neamului nostru s-ar putea întregi cu numele unor rude mai apropiate 
sau mai îndepărtate care s-au jertfit sau au avut demnitatea şi curajul, într-o vreme atât de 
chinuitoare pentru români, să-şi ridice glasul împotriva regimului totalitar comunist” [21] 

Represiunea a fost fără milă. În sate precum Poenărei, Nucşoara, Brăduleţ, Corbi, 
Domneşti, Stăneşti sunt numeroase familiile care au urmat destinul familiei preotului 
Constantinescu. De reţinut că, din cei 16 condamnaţi la moarte, numai cinci au fost luptători activi 
în munţi, restul, alături de alţi condamnaţi la ani grei de temniţă, i-au ajutat doar pe partizani. Nu s- 
a ţinut cont de acest lucru şi toţi cei 16 au fost executaţi. Justiţia oarbă comunistă, prin Tribunalul 
Regiunii a II-a Militară Bucureşti şi apoi Tribunalul Suprem, a dictat pedepse fără milă şi fără 
discernământ, meritându-şi mai degrabă termenul de „injustiţie”. 

Condiţiile de teroare impuse de Securitate în zonă i-au făcut pe localnici temători. Teama 
acesta nu a dispărut nici astăzi în totalitate. Oamenii devin suspicioşi când este abordat subiectul 

„partizani”. Imaginea negativă proiectată de Securitate asupra grupului anticomunist a rămas încă 
în conştiinţa multora. Foarte multă lume a avut de suferit şi acesta este greu de uitat. Momentele 
tensionate din cadrul grupului mai răbufnesc şi acum între cei care au supravieţuit. Proprietăţile 
confiscate celor arestaţi s-au restituit greu şi nu în totalitate. Foştii colaboratori ai Securităţii sau 
descendenţii lor sunt astăzi potentaţii locali. Mulţi dintre cei care au pătimit îşi duc traiul greu 
chinuiţi de amintirea anilor de detenţie. Dar atunci când stai de vorbă cu ei şi le capeţi încrederea, 
simţi din vocea lor mândria de a nu se fi plecat, de a fi luptat, cu toate riscurile, împotriva unui 
regim totalitar, antinaţional 

În sensul celor de mai sus, merită să consemnăm şi următoarele: 

-Nici unul dintre condamnaţi la moarte nu a fost grațiat şi nici nu a avut pedeapsa 
comutată, deşi s-au făcut cereri la Prezidiul Marii Adunări Naţionale; 

-Nici unul dintre ei nu are mormânt, nefiindu-le cunoscut nici astăzi locul în care 
rămăşiţele lor pământeşti au fost aruncate; 

-Nu au beneficiat de reabilitare pe calea justiţiei nici după evenimentele din decembrie 
1989. Nici astăzi nu s-a stabilit dacă participanţii la rezistenţa armată anticomunistă sunt 
consideraţi în continuare „bandiţi” sau mai degrabă eroi ai acestei lupte. În acest sens, evocăm 
personalitatea regretatului lon Gavrilă Ogoranu, conducătorul grupului de pe versantul nordic al 
Munţilor Făgăraş, care s-a stins din viaţă fără să fi primit un răspuns la întrebarea care a pus-o de 
atâtea ori autorităţilor: este „bandit” sau erou ? 

Bazându-ne pe documentele de arhivă şi pe mărturiile celor implicaţi în acţiunea de 
rezistenţă anticomunistă în munţi, care demonstrează în mod cert eroismul în faţa regimului de 
ocupaţie, ne luăm îngăduinţa de a sugera: Reabilitarea juridică a acestora din iniţiativa organelor 
de justiţie de astăzi; Statul român să construiască monumente în amintirea tuturor luptătorilor, în 
zonele în care au acţionat; Muzeele de istorie să amenajeze câte o sală specială cu dovezi ale 
rezistenţei armate anticomuniste. 

După cum se ştie, nimic nu lămureşte mai bine prezentul şi căile alese spre viitor decât 
modul cum o societate înţelege să-şi asume trecutul. Aşa cum se subliniază cu atâta insistenţă că 
România a fost ultima ţară europeană din blocul sovietic care s-a eliberat de comunism, tot aşa 
trebuie insistat în evidenţierea faptului că, la începuturile comunismului, a existat o mişcare de 
rezistenţă armată anticomunistă în care a fost implicat un segment numeros al populaţiei ţării 
noastre. 








Note; [1] lon Ştefan — Rezistenţa armată în județele Argeş şi Muşcele [2] Cicerone loaniţiu — Cartea de aur a 
rezistenţei româneşti împotriva comunismului, Bucureşti, 1993, vol. |, p. 161e [3] Arhivele Militare Române (A.M.R.), 
Fond Tribunalul Militar Bucureşti, Regiunea a l-a, Sentința nr. 59/5 iunie 1958e [4] Arhivele Naţionale Direcţia 
Judeţeană-Argeş (A.N.D.J.-Argeş), Fond Prefectura județului Muşcel, dosar nr. 13/1949, f. 8e [5] A.N.D.J. Argeş, Fond 
Consiliul Popular Nucşoara, Mapa cu rapoarte pe anii 1951-1952e 
[6] A.M.R. Fond Tribunalul Militar Bucureşti, Regiunea a II-a, Sentința nr. 11/12 februarie 1962e [7] Maria Arsenescu- 
Buduluca — Sunt soţia „„teroristului” Gheorghe Arsenescu, în Memoria, nr. 8/1999, p. 55e [8] loana Raluca Voicu- 
Arnăuţoiu — Luptătorii din munţi. Toma Arnăutoiu. Grupul de la Nucşoara. Documente ale anchetei, procesului, detenţiei, 
Bucureşti, 1997, pp. erei | Ibidem, p. 83e [10] A.M.R., Fond Tribunalul Militar Bucureşti, Regiunea a l-a, 
Sentința nr. 107/19 mai 1959e [11] Irina Nicolau, Theodor Niţu — Povestea Elisabetei Rizea, Bucureşti, 1993, p. 48e 
[12] A.M.R., Memorii Tineri, Dosarul personal al colonelului Gheorghe Arsenescue [13] Ibidem, Extras din Registrul de 
control al ofițerilor de cavalerie, vol. 7e [14] Ibidem, Memorii Tineri, Dosarul personal al căpitanului de rezervă 
Alexandru Moldoveanue[15] Informaţie transmisă de Eugen Chirca, membru activ al grupului până în decembrie 1949, 
când a fost prins de Securitate; prin Sentința nr. 372/1951, a fost condamnat la 8 ani de închisoaree [16] A.M.R., Fond 
Tribunalul Militar Bucureşti, Regiunea a II-a, Sentința nr. 107/19 mai 1959, f. 11e [17] Ibidem, Fond Sentenţiere/1959e 
[18] Ibidem, Sentința nr.11/12 februarie 1962e[19] Din discuţile cu locuitorii satului Poenărei, aceştia susțin că tânărul 
luptător s-ar fi sinucis; varianta oficială a Securităţii este că el a fost împuşcat mortale [20] Informaţii obținute din 
sentințele afate în A.M.R. şi din interviurile luate locuitorilor şi supraviețuitorilor, tot mai puţini, ai acelor evenimentee 
[24] Iuliana Preduţ-Constantinescu — Speranţe încătuşate, Piteşti, 2003, p. 58e 

“The anti-communist armed resistance from Nucsoara” is part of larger historical context which marks the 
beginning of the communist regime in Romania. An important part of Romanian people arouse against this 
regime, organizing themselves in armed groups of resistance. One of the most important and longevive 
groups was the armed group from Nucsoara, a village that belonged to the former Muscel County between 
1949 and 1958. The group was created by iwo former officers of the Romanian Royal Army, the Colonel 
Gheorghe Arsenescu and the lieutenant Toma Arnatoiu. The group was made up of formers officers, 
techers, priests, studenis, pupils, peasants, enterprising people and represented a source of anxiety for the 
communist authorities because of its presence and its activities in which it was involved.Like the other anti- 
communist groups of resistance, the group from Nucsoara had a tragic end. All the people involved were 
arrested by the Security and sentenced to many years of prison and sixteen of them were convicted to 
death and executed in 1959. 

istificatoarea Sentinţă 107/1959, demonstrând un real dispreţ faţă de 

adevărata cauză a evenimentelor consemnate, va reproduce episodul 

sângeros din Muntele Gălăşescu într-o manieră specifică alchimiei 
minciunii preparate în laboratoarele de tortură ale Securităţii: „Pregătind noi asasinate, 
în cursul anului 1950, banda teroristă a hotărât să se deplaseze pe traseul turistic 
Sâmbăta-Moldoveanu, în scopul de a întreprinde alte acte de teroare. 

După pregătirile făcute, un grup de teroriști formaţi din Arnăuţoiu Toma, 
Arnăuţoiu Petre, Marinescu loan şi Jubleanu Constantin S-a deplasat în muntele 
Gălăşescu pentru a pune în aplicare acţiunile pornite, iar un al doilea grup de 
teroriști format din Jubleanu Titu, Jubleanu Maria şi Plop Maria s-a deplasat în 
muntele Căpăţâna unde au fixat locul de întâlnire. 


La data de 2 septembrie 1950, Arnăuţoiu Toma, Arnăuţoiu Petre, Marinescu 
Ioan şi Jubleanu Constantin au atacat un grup de $ turişti, dintre care au 

împuşcat mortal patru turişti. Printre victime se afla un organ al securităţii — plut. 
Ghervase Pais, muncitorul comunist Neniu Dumitru şi ing. Vente Teodor şi Tiron 
Maria. După ce teroriștii au comis acel asasinat ei au jefuit cadavrele victimelor 
luându-le actele şi îmbrăcămintea pe care le aveau asupra lor. Și cu această ocazie 
teroriștii au acţionat cu mult cinism şi ferocitate. Deşi unul din bărbaţi a ridicat la 
un moment dat mâinile, a fost totuşi împuşcat, iar victima Tiron Maria care a fost 
la început rănită şi a cerut să i se lase viaţa, a fost şi ea împuşcată mortal. 

După asasinarea şi jefuirea cadavrelor, teroriștii au lăsat la locul crimei o 
fituică scrisă de ei prin care elogiau aceste fapte săvârşite şi amenințau cu noi 
asasinate. Apoi cele două grupuri de teroriști s-a întâlnit şi au împărțit bunurile 
jefuite”... (Dosar 1220/59]. 

erularea evenimentului percepută prin prisma partizanilor — posibile victime 

ale acestei capcane întinse de Securitate — proiectează lumini şi umbre care 

conturează dramatismul luptei partizanilor din Munţii Făgăraş siliţi să îndure 
nu numai vicisitudinile vieţii, dar şi vânătoarea continuă întreprinsă cu mijloace dintre cele 
mai perfide de către Securitate... 

Un grup de turişti format din bărbaţi şi femei care se îndreptau dinspre Fereastra 
Sâmbetei spre Muntele Moldoveanu fusese interceptat, în ziua de 31 august 1950, în 
jurul orei 13, de Toma Arnăuţoiu şi de ciobanul Nicolae Vasilescu, originar din Domneşti, 
conducătorul grupului de partizani fiind interesat să constate starea de spirit a populaţiei 
aflate sub dominaţia comunistă, dar să se informeze şi despre existenţa unor eventuale 
trupe de Securitate în zona montană. 

1950, septembrie 2e În Muntele Gălăşescu, la marginea Căldării Mioarelor, grupul 
de partizani format din: Toma Arnăuţoiu, Petre Arnăuţoiu, lon Marinescu şi Constantin 
Jubleanu în deplasare spre Fundătura Sâmbetei, observă, pe creasta muntelui, cinci 
persoane venind dinspre cabana Sâmbăta. Presupunând că sunt turişti, grupul de 
partizani organizează o ambuscadă, cu intenţia de a-i contacta. 

Ciobanul Ghiţă llie este trimis de către Toma Arnăuţoiu în „cercetare”, pentru a 
cere, chipurile, o ţigară, întrucât, fiind cu oile la păşunat în zona unde se aflau „turiştii”, nu 
putea fi suspectat că-i spionează dacă sunt sau nu înarmaţi. „Cercetaşul” observă că 
„turiştii” au „un pistol mic şi unul mare”, revine la Toma Arnăuţoiu şi-l informează despre 
acest „amănunt” determinant. Intuind, în urma informaţiei obţinute prin ciobanul Gheorghe 
Ilie, că ar fi, mai degrabă, o echipă mascată a Securităţii, partizanii iau măsuri de anihilare 
a oricăror tentative ale „turiştilor” de a-i captura. 

Mai ales că acest grup format din patru bărbaţi şi o femeie părea iremediabil 
„sedus” de magnifica imagine a celui mai înalt vârf al ţării, reparcurgând obsesiv traseul 
menţionat, pentru ca partizanii, care se aflau într-o misiune de aprovizionare pe Muntele 
Gălăşescu, să nu sesizeze „obiectivul” real al acestora. Aşadar, la 2 septembrie 1950, 
comandoul pare să izbutească în manevra perfidă de a-i „anihila” pe partizanii care au 
ieşit pe poteca de pe creastă, sperând într-o nouă „comunicare” cu „turiştii montani... 

Ocupând poziţii de tragere, Petre Arnăuţoiu, lon Marinescu şi Constantin Jubleanu 
— contrariaţi de întârzierea apariţiei „turiştilor” pe care îi semnalaseră — decid să se 
desfăşoare în lanţ, urcând, astfel, spre pisc, de unde au observat că grupul „servea masa 
într-o groapă a piscului”. Somaţi de lon V. Marinescu să ridice mâinile, „turiştii” ripostează 
cu foc de arme automate. Pais Ghervase trage mai multe cartuşe, fără ca să lovească 
vreunul dintre partizani... Dispunându-se, în teren, pe poziţii diferite: lon Marinescu- pe 
pisc, Constantin Jubleanu- la est, Petre Arnăuţoiu- la vest, partizanii deschid un foc 

concentrat asupra grupului. Din grup, se desprinde Aurel Bârsan care fuge spre sud-est. 
Constantin Jubleanu aleargă în urmărirea lui Toma Arnăuţoiu, observându-l, îl 
somează. Bârsan se predă şi este legat cu mâinile la spate... Un schimb puternic de 
focuri care a durat circa 10 minute s-a soldat cu uciderea a trei dintre „turişti” şi rănirea 
gravă a inginerei Maria Tiron. Pentru a-i curma suferinţele, lon V. Marinescu a împuşcat-o 
mortal cu pistolul său Parabelum, deşi ea l-ar fi implorat „să-i lase viaţa”... 

Constantin Jubleanu şi Toma Arnăuţoiu apar cu ostatecul Bârsan Aurel, care îi 
minte că este cizmar din lleni-Făgăraş, şi, pentru că-l împuşcase pe şeful postului de 
miliţie din satul său natal, fugise în munţi şi fusese prins, la un bordei din Berivoiu, de 
către cei patru din grup, pe care îi deconspiră ca fiind oameni ai Securităţii... Povestea 
părând extrem de convingătoare, Bârsan Aurel a fost eliberat, deşi lon V. Marinescu 
insistase ca ostatecul să fie împuşcat, intuind că le ascundea adevărul. 

Şi, nu se înşelase !... În «Schița privind locul săvârşirii actului terorist de pe 
muntele Gălăşescu» redactată de Securitate, se precizau gradele militare ale „turiştilor”: 
toţi cei cinci erau plutonieri majori ai Securităţii, lista fiind deschisă chiar de Bârsan Aurel, 
urmat de: Pais Ghervase, Neniu Dumitru, Venter Teodor, Maria Tiron. Ultimii doi erau 
ingineri „pare-mi-se din Ministerul Comerţului Exterior”, precum menţiona, în «Procesul 
verbal de interogatoriu din 4 februarie 1959», unul dintre participanţii la acţiunea din 
Muntele Gălăşescu, Petre Arnăuţoiu, care fusese în posesia actelor de identitate ale 
„turiştilor”. „Turiştii-securişti” erau dotați cu armament superior: „două pistoale automate 
Schmaiser, 28-30 cartuşe, două pistolete Ceska de 7,65, înarmate amândouă şi lipsind şi 
cartuşe din încărcătoare”- probă indubitabilă pentru partizani asupra caracterului „paşnic” 
al turismului lor montan. [Dosar 1238, vol. 43; cf. L-336] 

Capturând cele patru raniţe încărcate cu alimente şi haine, partizanii merg la stână 
şi îi informează pe ciobanii Nicolae Vasilescu şi Gheorghe lie, despre deznodământul 
întâlnirii lor cu turiştii”, rugându-i să coboare la Sâmbăta, pentru a afla Securitatea că 
„persoane necunoscute au atacat un grup de turişti şi i-au împuşcat”. [Dosar 1238, vol. 
44; cf. L-343]. Bârsan Aurel, securistul laş ce s-a predat fără să lupte, „cizmarul 
contrarevoluţionar”, va apărea, în calitate de martor al Securităţii, în procesul intentat 
ciobanilor Gheorghe Ilie şi Nicolae Vasilescu, care au adăpostit şi hrănit, între 29 august 
şi 3 septembrie 1950, pe partizanii implicaţi în uciderea „turiştilor”, proces regizat de 
Tribunalul Militar din Oraşul Stalin, la 15 martie 1951. De altfel, sentinţa Tribunalului 
Militar inserează informaţia: „Plut. de sec. Bîrsan Aurel fiind lăsat liber de bandiți a coborit 
îndată de pe munte în com. Ucea-Făgăraş aducînd la cunoştinţă telefonic organelor 
securităţii cele întîmplate”. 

Actul de acuzare, extrem de abil redactat, menţionează, printre „turişti”, doar „un 
organ al securităţii, plutonierul Ghervase Paiş”, ceilalţi fiind, potrivit aceleiaşi surse, 
„muncitorul comunist Neniu Dumitru, inginerul Vente Teodor şi Tiron Maria”. 

Tribunalul Militar al Regiunii a II-a subordonat total odiosului regim comunist îi va 
acuza pe partizani pentru jefuirea cadavrelor de „acte şi de îmbrăcăminte” !... Nici un 
cuvânt, însă, despre capturarea unor arme care au intrat în „arsenalul” Rezistenței !... 
„Nevinovaţii turişti - menţionează memorialistul Alexandru Marinescu - erau înarmaţi 
până în dinţi !... 

Veridicitatea constatării nu poate fi infirmată, întrucât, în însăşi sentinţa pronunţată 
în cazul Mariei Plop, se consemnează: „Inculpata a primit spre folosinţă un pistol automat 
capturat cu ocazia atacului de pe muntele Gălăşescu” - indiciu cert că sursa „turistică” de 
armament a fost apreciabilă, de vreme ce partizanii au oferit un asemenea tip de armă 
chiar şi unei femei din grup, iar preotul Nicolae Andreescu din Poenărei, potrivit sentinţei, 

„a primit de la bandiți lucruri jefuite ca: ceasuri de mână Doxa, binoclu şi multe alte 
obiecte” provenind de la atât de dotaţii „turişti” din munţi... 

După identificarea victimelor, partizanii ascund o parte dintre obiectele care au 
aparţinut acestora sub nişte pietre, în Cheile Gălăşescului, ieşind, apoi, prin Fereastra 
Sâmbetei, spre Urlea. La bordeiul sterparilor din Hârtopul Leaotei, au întâlnit patru-cinci 
ciobani din Corbşori cu care au luat masa împreună, partizanii povestindu-le despre 
întâlnirea cu „turiştii” din Muntele Gălăşescu. 

Trecând peste Muntele Boureţu, au ajuns în Muntele Căpăţâna, unde erau 
aşteptaţi de: Titu Jubleanu, Maria Jubleanu şi Maria Plop, cărora le-au relatat pe larg 
întâlnirea cu securiştii-turişti, deznodământul ei, dându-le fiecăruia obiecte care au 
aparţinut victimelor confruntării cu Securitatea din Muntele Gălăşescu: lui Titu şi Mariei 
Jubleanu — câte o pereche de ghete, iar Mariei Plop — obiecte de îmbrăcăminte. [Dosar 
1238, vol. 43; cf. L-361]. 

În ziua următoare, au plecat, luând nişte mălai pe care îl depozitaseră la Izvorul 
Porcului şi, trecând prin munţii: Spinarea, Preotesele, Gruişorul, Zănoaga, Lespezi, 
Clăbucet, au ajuns la Mârna, unde îl întâlnesc întâmplător pe lon Doniacu din Nucşoara, 
care „căuta iarbă pentru oi”... Omul era revoltat pe autorităţi, din cauza înăspririi cotelor şi 
„se manifesta duşmănos faţă de regimul comunist”. 

Susţinătorii devotați ai partizanilor sunt, şi acum, alături de ei... Nicolae Adămoiu le 
aduce alimente şi le cumpără, din banii lor, zahăr şi tutun. lon P. Belu intermediază, prin 
Elisabeta Rizea şi fiica acesteia, Laurenţia, procurarea unui aparat de radio Braun de la 
un fervent susţinător al mişcării de rezistenţă, economistul Nicolae Ionescu, originar din 
Domneşti. [Idem]. 


TEXTUL A FOST REPRODUS INTEGRAL DIN VOLUMUL 








TOMA ION PETRE MARIA CONSTANTIN 
ARNĂUŢOIU MARINESCU  ARNĂUŢOIU PLOP JUBLEANU 





CO Co Cos Cogco Coco Co 3 cos co scos (93 (Ra) XD Be tre) de geo Er teo e te ge)teDBeDEI) 


12 + revistă monografică anuală e 


ENĂREI STRĂBUNA VATRĂ N ALĂ e nr. 13/2017 








devine etern prin cultul eroilor”, Colegijl'organizator al primei întâlniri din anul 2004 a 
fiilor satului desfăşurate sub generic 


:.:: adevărul rostit de către rele istoric Nicolae Iorga: „Neamul românesc 


>«Poenărei — străbuna vatră natală» şi-a 
propus ca obiectiv prioritar ridicarea uneisi şe; prugi-'închinate eroilor Rezistenței armate 
anticomuniste de pe versanţii sudici ai Munţilor ăraş, pe Dealul Toaca, vârful cel mai înalt de 
pe golul Poenăreilor, cu vizibilitate maximă în zonătin apropierea locului unde au fost prinşi, prin 
trădare, ultimii partizani ai Grupării «Haiducii Muscglului» care au luptat pentru libertate şi pentru 
înlăturarea dictaturii comuniste din România, pi e tru ca, în memoria colectivă a românilor, 
amintirea lor şi a susținătorilor lor martirizaţi în a ghetele Securităţii să dăinuiască în veci. S-a 
ales, ca loc de amplasament al crucii, zona „Lacul! îpşu”, mai precis, vârful acesteia, la circa 200 
m vest de bordei, acolo unde partizanii efectua febservaţi permanente asupra mişcărilor de 
trupe, întrucât spaţiul precizat permitea o pg î. vizibilitate spre drumul judeţean Piscani- 
Domneşti-Nucşoara şi drumul naţional Cu geş-Domneşti-Câmpulung Muscel, rute 
utilizate frecvent de Armată şi de Securitate, prin Valea Râului Doamnei, către Munţii Făgăraş. 
Dificultatea transportării unei imense cruci de lemn, înalte de circa 15-20 m, la locul 
amplasamentului acesteia a constituit o preocupare a proiectantului, ing. Constantin Samoilă, care 
ar fi preferat un metal de construcţie uşor, eventual, aluminiu, material ce permitea transportarea 
şi asamblarea pieselor constituente pe locul fixat. Impedimentul procurării acestui material extrem 
de scump l-a determinat pe proiectant să renunţe la ideea sa, deşi rezistenţa aluminiului în timp şi 
strălucirea sa reprezentau două argumente pro incontestabile. Pentru ca monumentul în formă de 
cruce să fie vizibil pe o arie extinsă, s-a procedat la „îngemănarea unor cruci” care, privite dinspre 
sud, est, sau vest să nu ofere imaginea unei simpl&'6oloane verticale, ci imaginea perfectă a unei 
cruci de formă latină. Definitivarea ansamblului licat, astfel, efectuarea unor studii de 
perspectivă în spaţiu rezolvate cu succes de către: nt 
Din păcate, acest generos proiect nu s- a] iza până în prezent, din diverse cauze 
obiective, invocându-se, printre altele, costurii &a operaţiuni de amploare, imposibil 
de a fi asigurate de un sat a cărui popula j o sută de locuitori permanenţi. 
Într-o asemenea situaţie insurmontabilă; bilă ar fi preluarea unui model 
adoptat cândva de edilii Braşovului care Plantaţi numele oraşului lor într- 
o zonă defrişată. 
























a, sub această formă, a unor brazi pe 
| Roşu, vizibilă de la circa 15 km, din 
dintre Câmpulung-Muscel şi Curtea de 
rt financiar de a marca locul ultimului 
elului». O cruce a partizanilor vizibilă de 


pajiştea în declivitate accentuată a poienei de (E 
teritoriul comunei Pietroşani şi de pe şoseaua nai 
Argeş ar reprezenta o modalitate accesibilă şi 


adăpost al ultimilor partizani din Gruparea «Haiducii 
=: 

la mare distanţă ar constitui un reper sacru al eroismului lor perpetuând, în zonă, ideea că ei şi 
susţinătorii lor au murit pentru libertate în lupta împotriva comunismului 

Sper ca viitoarele Întâlniri ale fiilor satului Poenărei să se desfăşoare lângă acest obiectiv 
memorial de rezonanţă naţională, în cadrul feeric al naturii de la Lacul Roşu. Ar fi o întâlnire mult 
mai motivată, întrucât, prin acest însemn al credinţei strămoşeşti, s-ar întipări, în minţile 
generaţiilor prezente şi viitoare din zonă şi nu numai, uriaşul tribut de sânge dat de nefînfricaţii fii ai 
satului Poenărei căzuţi în lupta pentru reîntronarea libertăţilor democratice în România. Pentru a 
se conferi monumentului memorial individualitate, textele inscripţionate pe plăci metalice fixate pe 
un mic obelisc de beton vor cuprinde referiri sumare la rolul mişcării de rezistenţă anticomunistă în 
istoria României: 


Rezistenţa armată anticomunistă de pe versanţii sudici ai Munţilor Făgăraş -—| 
organizată şi coordonată de către colonelul Gheorghe Arsenescu din Marele stat major al 
armatei regale române -— se situează, prin intensitatea operaţiunilor organizate, prin 
durata considerabilă a activităţii grupului de partizani [1948-1958] şi prin aria geografică în 


care au acţionat membrii săi, între manifestările antitotalitariste de amploare din România. 
Rezistenţa armată anticomunistă a fost un fenomen spontan, având ca ţel comun acela 
de a nu se supune consecinţelor comunizării României. Formațiunile de partizani nu 
reprezentau o ameninţare majoră pentru puterea comunistă, deşi atâta vreme cât 
rămâneau în libertate subminau pretenţia regimului de a deţine controlul deplin al ţării. 
Formaţiunea care a supravieţuit cel mai mult a fost cea a «Haiducilor Muscelului». 









În această luptă inegală împotriva regimului de teroare comunist, satul Poenărei — care a 
fost ultimul adăpost al partizanilor din gruparea «Haiducii Muscelului» — a dat un uriaş tribut de 
sânge 







Au fost condamnaţi la moarte şi seceraţi de gloanţele regimului comunist, la Închisoarea 

Jilava, în crunta noapte de 18/19 iulie 1959: 

t ANDREESCU N. NICOLAE [n. 20 februarie 1918] - preot; 

t CONSTANTINESCU GH. IOAN [n. 19 octombrie 1906] - preot; 

+ POPESCU GH. GHEORGHE [n. 12 aprilie 1902] - învăţător; 

t SORESCU |. NICOLAE [n. 23 iulie 1900] — agricultor. 

Au fost condamnaţi la ani grei de detenţie vrednicii de pomenire luptători pentru libertate 
din Poenărei: 

+ ANDREESCU N. MARIA [n. 28 ianuarie 1923] - soţia preotului Nicolae Andreescu; 15 
ani muncă silnică şi confiscarea totală a averii; 

t CONSTANTINESCU GR. JUSTINA [n. 12 aprilie 1912] - soţia preotului loan 
Constantinescu; 15 ani muncă silnică şi confiscarea totală a averii; 

+ CONSTANTINESCU-PREDUŢ |. IULIANA [n. 16 iunie 1929] - profesoară, fiica 
preotului loan şi a Justinei Constantinescu; 12 ani muncă silnică şi confiscarea totală a averii 
Arestată, deşi era gravidă în luna a şaptea, a născut, în Închisoarea Văcăreşti, o fetiţă: Justina- 
Libertatea, la 18 septembrie 1958; 

1 DIACONU |. IOAN [n. 10 noiembrie 1925] — agricultor; 15 ani închisoare corecțională; 

+ ILIESCU N. NICOLAE [n. 2 septembrie 1912] - agricultor; 18 ani muncă silnică şi 
confiscarea totală a averii; 

+ NĂSTASE GR. ECATERINA [n. 24 martie 1901] — casnică; 12 ani muncă silnică şi 
confiscarea totală a averii; 

+ POPESCU GH. GHEORGHE [n. 10 martie 1931] - student, fiul învățătorului 
Gheorghe şi al Mariei Popescu; 8 ani închisoare corecțională; 

+ POPESCU GR. MARIA [n. 15 iulie 1908] - soţia învățătorului Gheorghe Popescu; 8 
ani muncă silnică şi confiscarea totală a averii; 

+ SORESCU GR. MARIA [n. 15 iulie 1905] - soţia baciului Nicolae Sorescu; 3 ani 
închisoare corecțională şi confiscarea totală a averii; 

+ SORESCU N. GHEORGHE [n. 2 august 1925] - fiul baciului Nicolae şi al Mariei 
Sorescu, agricultor; 7 ani închisoare corecțională şi confiscarea totală a averii. 

t DEACONU GR. ION [n.1925] arestat din eroare, datorită asemănării de nume cu 
Diaconu |. loan, şi care, la numai o lună de la eliberare, a decedat, din cauza regimului de teroare 
din cursul interogatoriilor de la Securitate. 

- MARINESCU V. ALEXANDRU [n. 17 septembrie 1929], bacalaureat; condamnat la 
20 ani muncă silnică şi confiscarea totală a averii. 

Jertfindu-vă sub steagul sfânt 
al patriei, prin timp, durate, 
aţi semănat acest pământ 
cu dor nestins de libertate ! 





Pe o altă placă, va fi inscripţionat textul: 


Bordeiul de la Râpile cu Brazi — situat la circa 200 m est — a fost, timp de şase ani 
[1952-1958], ultimul adăpost al partizanilor: A , 
, şi al fiicei acesteia, loana-Raluca, născută în 

bordei. 





IRIGORE CONSTANTINESC! 

Justinei preot loan Constantinescu, care, în 1977, la rugămintea mea, 

răspundea întrebărilor formulate în ghidul elaborat pe această temă de 
Institutul de cercetări etnografice şi dialectologice din Bucureşti, mărturisind că un ghid 
asemănător utilizase etnosociologul Henri H. Stahl, în cursul cercetărilor efectuate de 
către echipele studenţeşti în anii 1934-1936, în Poenărei: 

„Casa tipică tradiţională din satul nostru avea două încăperi: tinda sau iatacul şi 
odaia bună. Uneori, din tindă, se separa un spaţiu — celarul — care reprezenta cămara cu 
alimente. Celarul se ataşa, în unele cazuri, în spatele casei. De regulă, însă, pentru celar, 
se tăia tinda în două. Înaintea apariţiei celarului, proviziile alimentare se ţineau în odaia 
bună: putini cu caş, burduful de brânză, butoiul cu ţuică, putina cu miere, tronul cu mălai 
etc. După ce suprafaţa construită a fost extinsă, rezervele de produse alimentare au fost 
depozitate în celar. 

Tinda sau iatacul era o încăpere mică, prin care se asigura accesul din exterior 
spre odaia bună. Tinda îndeplinea funcţii variate: era odaia de dormit a membrilor familiei, 
de gătit mâncare, de locuit în majoritatea timpului. În tindă, se afla vatra cu coş construită 
din cărămidă sau din lespezi aduse din Valea Morii — un mic afluent al Râului Doamnei. 
La colţul coşului, se înălța un par pe care era prinsă cujba prevăzută cu crestături, unde 
se agăța tuciul de mămăligă, în care se gătea mâncarea. Ca să nu se răcească 
mâncarea, se lăsa la foc mic, pe o crestătură a cujbei mai îndepărtată de foc. 

Pe vatră, lângă foc, se înşiruiau oalele nesmălţuite de pământ, în care se fierbea 
mâncarea. După ce se fierbea mâncarea, se acopereau oalele cu foi de dovleac sau de 
varză, se îmbăierau cu aţă de cânepă (cuvântul „baieră” vine de la băierile iei cu care se 
încheie gulerul). Femeile duceau mâncarea la câmp, într-o traistă: mămăliga o puneau 


te interioarelor ţărăneşti tradiţionale din Poenărei aparţine integral 

într-un şervet curat de cânepă, două-trei străchini, aţa de tăiat mămăliga, linguri de lemn, 
ardei şi sare, iar, în mâini, ţineau două-trei oale îmbăierate. 

Delimitată cu câte două scânduri fixate în ţăruşi, vatra se umplea cu pământ; peste 
pământ, punându-se lespezi de piatră. Deasupra focului, se aşezau pirostriile de fier. Pe 
poliţele de lemn ale focului, se găseau: cutia cu chibrituri, o lumânare, solniţă de pământ 
sau de lemn, cuțite de lemn şi de fier, linguri, câte un ardei iute, mestecarul (făcăleţul) şi 
frecuşul de brad cu coarne pentru urzici şi fasole. 

Vatra era aşezată în colţul opus intrării. Patul era construit din patru ţăruşi prinşi în 
şipci, peste care se puneau blăni de brad sau de fag. O ţolică de lână învărgată acoperea 
blănile patului. Pentru învelit, se foloseau ţoale de lână făcute în război, perne ţesute în 
război şi umplute cu fân sau cu muşchi uscat din pădure. 

Ziua, ţolica de învălit se strângea la capul patului, iar, peste ea, se aşezau pernele 
(se „întomnea” ţoala). Pe peretele de răsărit, era bătută în cui o icoană de lemn, care se 
îmbrăca cu un şervet învărgat, ţesut în casă. 

Masa rotundă, mică, cu trei picioare se dădea, ziua, afară, pe prispă. Scăunelele 
cu trei picioare erau cumpărate de la rudarii din satul Slatina-Nucşoara. Pe jos, era 
pământ bătut bine cu maiul, pentru a fi regularizat. 

Pe lângă vatră, se păstra copaia cu mălai şi lopăţica, pe o laviţă, unde se aşeza 
doniţa de lemn cu capac pirogravat — adusă, în carele lor, de moţii din Munţii Apuseni. Pe 
pereţi, se agăţau de cuie: veşca pentru caşcaval, săculeţul de caş, cheagul de miel. Pe 
pământ, erau răzimate, de perete, crăpătoare de diferite dimensiuni. 

Femeia dormea cu copiii în pat; bărbatul se culca pe jos, pe o cojoacă de oaie. 

Odaia bună n-avea, de obicei, sobă. Paturile erau în furci, ca şi în tindă, cu parii 
băgaţi în pământ. Peste blănile de brad sau fag, se punea direct o ţolică (fără saltea !), 
precum şi fultuce de pernă alese în război, decorate, mai ales, cu răţuşte şi cu cai; în ele, 
se băga otavă. În dreptul patului, pe perete, se punea o scoarță sau o zăvastră învărgată 
— un macat format din două foi. Deasupra zăvestrei, se aşezau şervete, uneori, netăiate 
mergând coroană de jur împrejurul pereţilor. 

La răsărit, se punea, înainte de amenajarea în detaliu a interiorului, o icoană cu 
şervet, întrucât icoana era considerată păzitor al bunăstării şi sănătăţii proprietarilor casei. 
Ca mobilier, erau scaune mici — taburele pătrate — cu patru picioare. Lada de zestre se 
punea pe pat, la capătul acestuia; peste ea, se aşezau: ţoale, plocade, trăişti, dimie de 
zeghi şi de cioareci, ţesute în casă, valuri cu lână (caiere mari) până în tavan. De o grindă 
a tavanului, se agăța, cu un cârlig, slănina. Pe pereţi, erau policioare, pe care se puneau 
străchini şi linguri, câte o farfurie sau căni de marmură. Pe cârlige, într-un colţ, atârnau 
fuioare de cânepă. Într-alt colţ, se afla un dulap rudăresc, în care se ţinea încălțămintea 
bună. După uşă, pe un cuier de fier, se agăţau haine. La ferestre, erau perdele cu modele 
sărite — „muscă” (alese cu roşu pe alb), prinse, în cuie, cu sfoară. 

Interioarele ţărăneşti din Poenărei se remarcă, aşadar, prin prezenţa unor piese de 
decor caracteristice: chilimuri, plocade, perdele, şervete etc. 

Chilimurile au, în câmpul central, o amplă compoziţie ornamentală de formă 
geometrică şi sunt delimitate de contururi precise. Plocadele realizate prin prelucrarea la 
vâltoare, piuă şi dârstă a unor ţesături rare din fire de lână toarse gros de către femeile 
din sat se integrează armonios în ansamblul pictural al interioarelor tradiţionale din 
Poenărei. În organizarea vechilor interioare ţărăneşti, şervetele „în şir ţinut” fixate 
deasupra chilimurilor accentuau compoziţia plastică a ansamblului ornamental. 

Una dintre cele mai importante aspecte pentru producţia de fructe este temperatura. 
Majoritatea pomilor fructiferi necesită 150 zile pe an fără temperaturi de sub 0 grade. 


Înainte de cumpărarea unui pom fructifer, alege cu grijă terenul. Pomii fructiferi se dezvoltă 
cel mai bine în plin soare şi condiţii bune de sol. Solul ideal este: fără excese de umiditate, fertil, 
puţin acid, şi cel puţin 2 m de adânc (până la rocă). 





Întotdeauna, plantați pomi din soiuri certificate. Pomii fructiferi de doi ani sunt sub formă de 
vargă cu lăstari anticipaţi. Pomii de obicei sunt livraţi fără sol în jurul rădăcinii. Aceste rădăcini 
trebuie menținute umede şi ferite de temperaturi extreme. Cu cât sunt plantați mai repede după 
cumpărare, cu atât starea rădăcinilor este mai bună. Dacă nu se pot planta imediat, aceştia 
trebuie ţinuţi în zone umbroase. Pomii pot fi aşezaţi împreună în această locaţie temporară. 
încât rădăcinile să nu fie îndoite sau întoarse. Marginile gropii trebuie să fie tari şi nu alunecoase 
Umpleţi gropa cu apă şi aşteptaţi să se scurgă în pământ. Dacă apa nu se scurge în câteva ore, 
trebuie găsită o altă locaţie cu un drenaj mai bun. 


Solul trebuie să conţină toate elementele necesare pentru creşterea pomilor fructiferi. 
Creşterea pomilor vă spune care din aceste elemente este în deficit. Azotul este îngrăşământul 
chimic cel mai necesar. Un pom care are carenţe în azot are frunzele de un verde deschis spre 
galben şi o creştere lentă. Când trunchiul unui pom creşte mai puţin de 20 cm pe an, este nevoie 
de o fertilizare cu nitrogen. Pentru a nu arde pomul, aplicaţi îngrăşământul chimic la o distanţă 
minimă de 20 cm de trunchi. Puteţi aplica îngrăşământul chimic oricând, începând cu sfârşitul 
toamnei până la începutul primăverii. 

Gazeta de agricultură 

un impact considerabil asupra sănătăţii proprii. Plecând de la o mai bună circulaţie 

a sângelui până la buna digestie, această metodă de dormit datează din cele mai 
vechi timpuri, atunci când călugării practicau acest stil de dormit pentru o lungă perioadă de timp, 
cu scopul de a stimula digestia, mai ales după servirea meselor. O altă dovadă pentru această 
teorie se regăseşte în medicina ayurveda, cea mai veche medicină orientală, şi aceasta, la rândul 
ei, sugerând că dormitul pe partea stângă este cea mai indicată alegere în cazul în care se 
doreşte o sănătate de fier! 


Cu mai mulţi oameni nu sunt conştienţi de faptul că poziţia lor de dormit poate avea 

facilitează drenajul limfatic; 

uşurează munca inimii de a pompa sângele; 

îmbunătăţeşte considerabil digestia; 

stimulează funcţia splinei; 

îmbunătăţeşte circulaţia sângelui în tot corpul; 

stimulează funcţiile ficatului şi bilei; 

oferă corpului o mai bună relaxare şi odihnă. 

Puteţi încerca, chiar de acum, dormitul pe partea stângă şi vă asigur că nu veţi regreta. 

Împărtăşiţi acest mic secret familiei sau prietenilor, pentru a vă bucura cu toţii de beneficiile lui ! 

Aceste mici cadouri exotice ale naturii sunt extrem de utile, datorită proprietăţilor lor 
puternice antioxidante şi multivitaminelor conţinute. 

Ele micşorează nivelul de colesterol în sânge, reducând riscul de boli de inimă şi 
diabet. 

Afinele îmbunătăţesc, în acelaşi timp, controlul glucozei şi sensibilitatea la insulină 
şi reduc riscul de boli de inimă şi diabet. Dar asta nu e tot: Afinele acţionează ca un 
antibiotic — substanţele pe care le conţin blochează dezvoltarea bacteriilor şi atenuează 
astfel, infecțiile. Afinele ca un instrument pentru sănătate şi tinereţe — acestea conţin 
vitamina C si E, seleniu, zinc, cupru şi fosfor, care sunt componente cheie pentru a 
rămâne tineri şi sănătoşi mai mult timp. Afinele ajută la reducerea depozitelor de grăsime 
la nivelul abdomenului. 

Afinele menţin inima sănătoasă — concentraţia mare de fibre şi antioxidanți 
ajută la reglarea colesterolului rău, ceea ce le face un aliment ideal pentru o inimă 
sănătoasă. Afinele luptă împotriva constipaţiei — o mână de afine în fiecare dimineaţă la 
micul dejun îmbunătăţeşte funcţia stomacului. Conţinutul ridicat de fibre şi vitamine, 
sodiu, cupru şi fructoză îmbunătăţeşte digestia şi vă face să vă simţiţi proaspeţi pe tot 
parcursul zilei. Afinele luptă împotriva cancerului — consumul de afine este recomandat 
pentru pacienţii cu cancer, din cauza conţinutului lor total de nutritive şi substanţe 
antioxidante care pot preveni apariţia lui sau acţionează pentru a bloca celulele 
canceroase. Toate aceste calităţi ale afinelor pot să vă ofere sănătate ăi tinereţe. Deci 
nu le subestimaţi. Puterea lor este cu adevărat miraculoasă şi pot ţine cu siguranţă bolile 
departe de dv 

% Mănâncă mai multă coajă de pâine ! Ea conţine de până la opt ori mai 
multă lizină, antioxidant care luptă împotriva cancerului, decât miezul. 

% Fă sport cu greutăţi. Universitatea Michigan a demonstrat că bărbaţii care 
fac antrenament de forţă regulat şi-au scăzut cu opt puncte presiunea diastolică. 
îndeajuns pentru a reduce cu 40% riscul de atac cerebral şi cu 15% pe cel de 
infarct ! 

jo: Liber la ulei de măsline şi oţet. Pune în salată sau în mâncare oricât vrei ! 
Cu ajutorul lor, vei reduce riscul de cancer, îmbătrânirea prematură, obezitatea şi 
diabetul. 

% la un supliment de magneziu zilnic. Vei fi cu 40% mai puţin predispus la 
deces produs de orice fel de afecţiune fizică. 

Bea opt pahare de apă pe zi, spun cei de la Universitatea Loma Linda. 
Specialiştii au descoperit ca „băutorii de apă” sunt cu 55% mai puţin predispuşi 
îmbolnăvirilor de orice natură. 

Mănâncă zilnic un grepfruit roşu şi, pe cât de des posibil, fructe de 
pădure. Aminoacizii şi antioxidanţii din ele te vor ajuta să previi cancerul şi bolile 
mentale. 

% Râzi mai mult. Alege o comedie, în locul unui film de acţiune sau horror, 
deoarece o oră de râs îţi relaxează corpul şi mintea îndeajuns încât să se 
regenereze după atacurile de stres. 

Căsătoreşte-te. Contrar multora care văd viața de familie un iad, 
specialiştii au demonstrat că persoanele căsătorite au o rată de deces mult mai 
apropiată de parametrii normali, decât cei care au ales burlăcia. Prin urmare, 
datorită confortului psihic şi protecţiei partenerului de viaţă, căsătoriţii trăiesc mai 
mult. 

poa Nu mai duce boala pe picioare. Cei care îşi pun sănătatea pe locul doi şi 
nu se menajează în perioada cronică a unei răceli sau altei boli sunt de doua ori 
mai predispuşi la atacuri de cord fatale şi la complicaţii serioase ale afecţiunilor. 
Dacă eşti răcit, rămâi in pat! 

Savurează două ceşti de cafea pe zi, dacă vrei să previi cu până la 55% 
apariţia infarctului sau a bolilor cardiovasculare. 

* Stinge focul din stomac. Dacă suferi des de usturimi în piept, mergi la 
medic şi tratează-te. Aceste arsuri slăbesc puterea inimii, spun specialiştii de la 
International Journal of Cardiology. 

% Parfumează-ţi dormitorul cu iasomie sau trandafir, pentru a avea un somn 
liniştit. Cei care nu se odihnesc corespunzător sunt mult mai predispuşi bolilor de 
inimă, mentale şi diabet. 

x Nu sări de trei pahare de alcool pe zi. Experții de la Harvard spun că 
aceasta este reţeta ideală pentru o sănătate curată. 

Es Mănâncă cinci porţii de legume şi fructe pe zi. Sănătatea ta va fi intactă 
chiar şi la vârsta de 100 de ani 

[oi Fii relaxat. Oamenii stresaţi trăiesc cu 20 de ani mai puţin decât un om cu 
o stare psihică normală. Dacă adăugăm şi fumatul la această formula ne putem 
explica de ce foarte mulţi oameni suferă decese premature. 

> Nu te mai stresa la muncă. 70% dintre sinucigaşi au ales să-şi ia viaţa din 
cauza stresului de la serviciu. Alege să fii calm şi să nu iei problemele de lucru 
acasă. Astfel te vei feri de multe boli mentale. 

[oi Mănâncă ciocolată neagră, chiar dacă eşti la regim. Nu va avea efect 
negativ asupra dietei tale, iar partea bună este că patru grame de cacao sporesc 
eficacitatea inimii cu 33%. 

% Bea ceai de mentă. Conţine antioxidanți puternici care reduc cu 60% 
inflamaţiile organelor şi previn apariţia diabetului. 

O oră de somn la prânz face minuni pentru trup şi suflet. Efectul lui este 
imediat, iar remediu pentru boli sau afecţiuni mai bun decât somnul nu există. 


În viață, sunt doar două lucruri pentru care trebuie să-ţi faci griji: dacă ești 
sănătos sau bolnav. 
Dacă ești sănătos, n-ai de ce să-ţi faci griji. 
Dar dacă ești bolnav, sunt doar două lucruri pentru care trebuie să-ţi faci 
griji: dacă te faci bine sau dacă mori. 
Dacă te faci bine, n-ai de ce să-ţi faci griji. Dacă mori, sunt doar două 
lucruri pentru care trebuie să-ţi faci griji: dacă mergi în Rai sau în lad. 
Dacă mergi în Rai, n-ai de ce să-ți faci griji. 
Dacă mergi în lad... o să fii așa de ocupat în a da mâna cu toţi prietenii 
tăi, că n-o să ai vreme să-ţi faci griji |... 

— Inteligența este principiul ordinii lumii. [P. de Senancour] 
— Inteligența este aroganță educată. [Aristotel] 
— Inteligența înseamnă adaptare. [Marin Preda] 
— Inteligența este abilitatea de a te adapta la schimbare. [Stephen Hawking] 
-— Inteligența este putinţa de a vedea şi reproduce obiectiv cele ce există şi se 
întamplă. [Mihai Eminescu] 
g- Un test de inteligenţă îi arată unui om ce deştept ar fi fost dacă nu l-ar fi dat. 
Laurence J. Peter] 
i — nteligenţa e un mijloc de adaptare la mediu al instinctului de conservare. 
Camil Petrescu] 
-— Inteligența este arta de a înveşmânta raţiunea. [Denis Diderot] 
— Inteligența este de aceea permanentă punere sub întrebare a proiectului 
propriu. [Gabriel Liiceanu] 
i — Există în limba română o diferenţă între inteligenţă şi deşteptăciune. Eu îi 
ador pe cei inteligenţi, însă îi detest pe deştepţi: căci ei sunt giruete. 
[Constantin Brâncuşi] 
Şi - Un om inteligent este acel care ştie să fie atât de inteligent încât să poată 
contacta oameni mai inteligenţi decât el. [John F. Kennedy] 
— Omul îşi pierde inteligenţa la nervi. [Dalai Lama] 
— Omul inteligent judecă cele noi după cele vechi. [Sofocle] 
-— Eficienţa este lene inteligentă. [David Dunham] 
— Scepticismul este caria inteligenţei. [Victor Hugo] 
- Fanatismul strică chiar şi celei mai bogate inteligenţe. [Lucian Blaga] 
— Inteligența fără ambiţie este ca o pasăre fără aripi. [Salvador Dali] 
— Dumnezeu, între altele, ne-a poruncit să fim inteligenţi. [Nicolae Steinhardt] 
- Prejudecăţile sunt cârjele inteligenţei. [Andre Gide] 
- Catastrofele îndeamnă la filosofie pe oamenii tari şi inteligenţi. [Balzac] 
— E mai greu să-l convingi pe un om că e prost decât să-l minţi că e deştept. 
[D'Ormesson] 
Și — Un om deştept poate să înveţe şi de la un prost. Invers e mai greu. 
[Francois Rabelais] 
- Între caracter şi inteligenţă n-ar trebui să existe alegere. [Mihai Eminescu] 

x Umorul ?... E un cocktail de revoltă și disperare.3ă 
[Grigore Moisil] 





-Bă, tu ce zici care boală e mai gravă: Parkinson sau Alzheimer ? 
lo zic că e mai bine să ai Parkinson. 
-Cum așa ? 
-Mai bine să verși o jumătate de pahar când îl duci la gură, decât să uiţi unde ai pus sticla ! 


Săptămâna trecută, am pierdut un prieten și un partener de băutură de toată isprava. 
Săracul și-a prins Ey într-o verighetă... 


—Eu când beau, capăt atâta curaj, încât nu mi-e frică de nimeni ! 
—Nici măcar de nevastă-ta ? 
—Încă nu am băut niciodată atât de mult!... 


Soţia, nervoasă, îi deschide ușa soţului, care trăznea de la o poștă a alcool: 
-Presupun, urlă ea, că ai un motiv foarte serios să vii acasă la 6 dimineaţa ! 
—Da, am, răspunde soţul, micul dejun ! 


După ce lovește un pieton, mașina își continuă drumul încă vreo 10 metri. 
Şoferul scoate capul pe fereastră și ţipă: 
—Fii, bă, atent !!! 
Pietonul se ridică repede, speriat, împleticindu-se și întreabă: 
—De ce ? Dai înapoi ? 


Ploua torențial... Un beţiv se împiedică şi cade într-o băltoacă. 
Cineva vrea să-l ridice, dar el protestează: 
-Lăsaţi-mă ! Eu ştiu să înot! Salvaţi mai întâi femeile şi copiii !... 


Un poliţist își făcea rondul, când aude un bețţiv cântând: -Lume, lume, soro, lume 
Polițaiul zice: 
-Băi, nu mai cânta cântece de-astea, cântă și tu un cântec patriotic !... 
-Bine, dom'le ! Trei culori cunosc pe lume, lume, soro, lume... 


Un beţiv mergea pe stradă. La un moment dat, se oprește în fața unei pancarde publicitare... 


Se uită, se uită... Ceva îl nedumerea foarte tare: 
-La viața mea, beți criță am văzut, beţi morți am văzut, dar beți pepsi niciodată ! 

SĂRBĂTOARE LA POENĂREI 


invităm, sâmbătă, 20 august 2016, la Întâlnirea fiilor satului Poenărei. 

Sat de interfluviu, cu altitudinea maximă de 895 m, atestat documentar iniţial 

la 10 noiembrie 1528, Poenăreiul reprezintă o „oază de autohtonism 

muntenesc”, într-un context etnografic influenţat considerabil de  particularităţile 

etnoculturale şi lingvistice ale unei populaţii majoritare originare din Transilvania stabilite, 
în perioada medievală, pe teritoriul localităţilor limitrofe. 

Aşezare străveche de moşneni, ale căror ocupaţii principale le-au constituit 
pomicultura şi creşterea animalelor, satul martir Poenărei a fost un bastion important al 
Rezistenței armate anticomuniste din sudul Munţilor Făgăraş, ultimii luptători din gruparea 
„Haiducii Muscelului” adăpostindu-se, în perioada 1952-1958, în bordeiul de la Râpile cu 
Brazi. Tributul de sânge şi de suferinţă dat de către unii dintre cei mai demni fii ai satului 
în lupta lor pentru libertate a fost imens: au fost executaţi la Închisoarea Jilava, în noaptea 
de 18/19 iulie 1959, preoţii Nicolae Andreescu şi loan Constantinescu, învățătorul 
Gheorghe Popescu şi baciul Nicolae Sorescu, iar alţi 12 poenăreni arestaţi au fost 
condamnaţi la ani grei de detenţie, de către regimul totalitar comunist. 

Întâlnirea fiilor satului din 20 august 2016 constituie un prilej de rememorare a 
jertfei lor, dar şi a celor 39 de ostaşi căzuţi în războaiele pentru apărarea libertăţii 
naţionale a poporului român. Pe monumentul eroilor din sat, sunt încrustate versurile 
închinate tuturor acestora: „Jertfindu-vă sub steagul sfânt / al Patriei, prin timp, durate, / 
aţi semănat acest pământ / cu dor nestins de libertate 

anifestarea cultural-artistică aflată la cea de-a XIII-a ediţie include, de 

asemenea, festivitatea de  redeschidere oficială, într-un spaţiu 

corespunzător, a Muzeului satului Poenărei, participanţii putând viziona 
panourile expuse cu secvenţe fundamentale de istorie locală, dar şi operele artistice 
(icoane pe sticlă şi metaloplastie) dăruite satului său natal de către talentatul artist plastic, 
ing. Constantin Samoilă. 

Caracterul complex al manifestării cultural-artistice organizate de către un comitet 
de iniţiativă coordonat de primarul comunei Corbi, domnul Virgil Baciu, distins fiu al satului 
Poenărei, este conferit, mai ales, de redactarea revistei monografice anuale „Poenărei, 
străbuna vatră natală” nr. 12/2016 care, din motive strict financiare, nu a putut apărea în 
format tipărit, dar care a fost postată pe Google, putând fi accesată prin: 
calameo.3408974, apoi, Calameo.My publications de către fiii nativi şi de cei „adoptivi” ai 
satului. 

Conform „tradiţiei”, sărbătoarea fiilor satului Poenărei la care sunteţi aşteptaţi nu a 
omis din programul său: o paradă a portului popular, muzică populară, dansuri populare, 
o masă câmpenească şi focul de tabără — argumente consistente pentru a vă determina 


să daţi curs invitaţiei organizatorilor. 

Lil ZJEXPRES 


ÎNTÂLNIREA | 
FIILOR SATULUI POENÂREI 


EDITIA A XIII-A 


radiţia se va respecta şi în acest an şi, în prima sâmbătă de după prăznuirea 

Adormirii Maicii Domnului, aşa cum a stabilit Virgil Baciu, ctitorul acestui 

eveniment, încă de la prima ediţie, fiii acestui sat din comuna Corbi, dar şi 
bunii lor prieteni se vor aduna pentru a sărbători comunitatea locală. Cei ce vor urca, în 
20 august 2016, drumul spre biserica din sat, vor putea afla că, în perioada interbelică, 
acesta fusese pietruit la ordinul premierului Armand Călinescu, atrăgându-şi supranumele 
de „picior de Paris", pentru că era poate unul dintre cele mai moderne drumuri săteşti din 
ţară. În urmă cu vreo cinci ani, era într-o stare jalnică şi atunci, Virgil Baciu îi asigura pe 
participanţii la eveniment că anul viitor nu-şi vor mai rupe maşinile când vor reveni, pentru 
că intenţiona să câştige alegerile şi, din postura de primar al comunei, să facă tot ceea ce 
nu se învredniciseră predecesorii. Şi chiar aşa s-a întâmplat, 

pentru că nu este omul care să se 
faptele ! De 13 ani se organizează 
avea drept scop declarat salvarea 
care a fost ultimul adăpost al 
comunist instalat după ultimul război 
baionetelor şi tancurilor Armatei 
sâmbătă de la ora 10.30, se va 
pomenire a martirilor morţi în acele 
târziu, se va face prezentarea 
artistice, după care se va desfăşura 





joace cu vorbele sau cu 
această întâlnire, care 
de la pierire a acestui sat 
oponenților regimului 
mondial silnic, cu sprijinul 
Roşii. Potrivit tradiţiei, 
desfăşura un Te Deum de 
crunte lupte. Trei ore mai 
oaspeţilor şi formațiilor 
o amplă serbare 


câmpenească, la care sunt aşteptaţi să vină toţi cei care ţin la valorile tradiţionale ale 
acestui popor al nostru - ne-a informat primarul Virgil Baciu. 


se efectuează reparaţii la biserica din sat, în care, în prima zi de sâmbătă de 

după prăznuirea sărbătorii creştin-ortodoxe a Adormirii Maicii Domnului, se 
va oficia slujba de pomenire a martirilor luptei anticomuniste de la jumătatea secolului 
trecut. „A trebuit sa scoatem pardoseala veche, sa turnăm o placa de beton şi o şapă de 
egalizare. Vrem ca totul să fie gata în ziua evenimentului şi suntem încredinţaţi că aşa va 
fi. La ora actuală, ne confruntăm cu o acută lipsă de meseriaşi buni pentru lucrările pe 
care trebuie să le executăm la cămin şi la muzeu. Dar, ştiţi cum se întâmplă: nu se poate 
face ceva bătând din palme !" - a concluzionat vrednicul fiu al satului Poenărei. 


p..: Virgil Baciu, ctitorul acestui eveniment, ne-a spus că, în aceste zile, 

Cam aşa s-ar putea caracteriza ediţia a XIII-a a acestui eveniment ctitorit de către 
Virgil Baciu încă din anul 2004, cu scopul scoaterii din moarte clinică a satului natal, care 
părea să fi alunecat pe drumul dispariţiei. Ideea de bază a fost aceea de a aduce acolo 
valori ale patrimoniului naţional, care să atragă oameni capabili să realizeze că locurile 
acestea pline de legendele trecutului aveau o frumuseţe aparte, ce nu merita să se piardă 
în sălbăticia pârlogirii. Şi s-a dovedit că gândise corect, după, ce pe la Poenărei, au ajuns: 
regretatul actor Gheorghe Dinică, Alexandru Lulescu, dramaturgul Paul Everac, solista de 
muzică populară Ştefania Rareş, acad. Gheorghe Păun, precum şi personalităţi ale vieţii 

culturale şi economice din străinătate. Rezultatele se văd acum, mai ales după ce în 2012 
a candidat şi a câştigat postul de primar al comunei Corbi. Localitatea s-a trezit la viaţă şi 
a intrat definitiv pe drumul dezvoltării. „Acum, indiferent cine va mai veni primar, nu mai 
are cale de întoarcere: există proiecte finanţate pe infrastructură, astfel încât dezvoltarea 
a devenit o obligaţie de la care nu se poate deroba cineva” — spunea, duminică, Virgil 
Baciu. 


Recviem 
pentru martirii luptei anticomuniste 








Potrivit tradiţiei, totul a început şi anul acesta printr-o slujbă de pomenire a celor ce 
şi-au dat viaţa sau au avut de suferit pentru că au luptat pentru păstrarea valorilor perene 
ale neamului lor. Oficiată de un sobor de preoţi, s-a încheiat cu „Veşnica pomenire” a 
celor ce n-au ezitat să se jertfească pentru a oferi urmaşilor dreptul la viitor. Lista lor este 
lungă şi a fost citită cu vădită emoție de către primarul Baciu în faţa sutelor de participanţi, 
începând cu cei executaţi la Jilava în noaptea de 18 spre 19 iulie 1959 — preoţii Nicolae 
Andreescu, loan Constantinescu, învățătorul lon Popescu şi baciul Nicolae Sorescu şi 
continuând cu cei din familiile lor, precum şi cu susţinătorii „Haiducilor Muscelului”, 
gruparea de rezistenţă a fraţilor Arnăuţoiu, condamnaţi la ani grei de temniţă grea (muncă 
silnică), puşcărie corecțională şi la confiscarea totală sau parţială a averilor, dintre care 
amintim pe: Maria Andreescu (15 ani), lustina Constantinescu (15 ani), Iuliana Preduţ- 
Constantinescu (arestată când era gravidă şi care a născut în puşcărie, condamnată la 12 
ani), lon Dragomir (15 ani), Nicolae lliescu (18 ani), Ecaterina Năstase (12 ani), studentul 

Gheorghe Popescu şi mama sa, Maria Popescu (câte 8 ani), Maria Sorescu (3 ani) sau 
Gheorghe Sorescu (7 ani). N-a fost uitat lon Diaconu, arestat dintr-o eroare de potrivire de 
nume, sau lon Marinescu, zis „Doctorul”, mort în condiţii suspecte în munţi, al cărui frate, 
Alexandru, mai trăieşte încă în casa de peste drum de Biserica „Sf. Paraschiva”, în 
vecinătatea căreia, s-a desfăşurat programul celei de-a XIII-a ediţii a întâlnirii fiilor satului, 
şi nici soţia sa, Virginia, prezentă la microfon cu un mesaj de omenie care a mers la 
sufletul celor prezenţi. Acesta viza necesitatea de a nu se uita jertfa înaintaşilor şi de a se 
munci pentru urmaşi, întocmai ca primarul Baciu şi cei care i-au stat alături în ultimii ani: 
„Nu se aştepta cineva la Poenărei să ajungă asfaltul la porţile caselor noastre. Dacă va 
merge mai departe, primarul să nu uite vreodată de unde-a plecat...” 








„Vreau să fiu deputat 
ca să ajut mai multă lume! 





Aşa şi-a explicat Virgil Baciu decizia, după ce antevorbitorii puseseră în discuţie 
posibila sa candidatură la parlamentarele din acest an. Acesta a subliniat faptul că ştie cu 
ce dificultăţi se confruntă oamenii din satele noastre, dar şi administraţiile publice locale şi 
că vrea să promoveze un pachet de legi prin care să eficientizeze funcţionarea 
mecanismelor administrative, dar şi să-i ajute pe cetăţeni. În acest context, a invocat 
necesitatea promovării unei legi pe care a numit-o a ţuicii, deoarece cea care există la ora 
actuală, prin prevederile absurde pe care le conţine, îi face pe toţi proprietarii de livezi să 
fie potenţiali infractori. „Am declarat la PNL intenţia de a candida, dar dacă nu voi prinde 
un loc eligibil pe lista partidului, am s-o fac şi independent. În ambele variante, voi avea 

nevoie de susţinerea dv., a cetăţenilor oneşti, care vor să li se dea posibilitatea să 
trăiască onest din rodul muncii lor. Ca primar, foarte adevărat, ar trebui să merg mai 
departe cu proiectele la Corbi. Acum, când au şi finanţări, acestea pot fi continuate şi de 
alţii. Eu pot să vă asigur că voi încerca să ajung parlamentar, dar dacă nu voi reuşi, îmi 
voi face mai departe datoria şi puteţi fi încredinţaţi că voi promova acel pachet de legi pe 
care-l am în plan, prin cei ce vor ajunge deputaţi sau senatori. Voi merge cu el la 
Bucureşti şi nu voi obosi să-i bat la cap cu necesitatea ca legile să fie promulgate !" 

















După ce s-a tăiat panglica inaugurală la strada asfaltată până la biserică, s-a trecut 
la inaugurarea muzeului satului, amenajat într-un spaţiu cumpărat de primărie de la fosta 
cooperaţie, care a fost modernizat şi astfel salvat de la ruină. Evenimentul a debutat cu o 
slujbă de sfințire, apoi omul de cultură local, scriitorul şi artistul fiu al satului, Constantin 
Samoilă, a prezentat zestrea noii instituţii şi expoziţia sa de metaloplastie care include 
personalităţi ale istoriei neamului, începând cu Traian şi Decebal, continuând cu Vlad 
Ţepeş şi Ştefan cel Mare, cu loan Vodă cel Cumplit şi Constantin Brâncoveanu şi 
încheindu-se cu regii noştri - Carol |, Ferdinand |, Carol al II-lea şi Mihai |. Cu mânarie 
uşor de înţeles, dumnealui a dat citire şi listei scriitorilor localnici: lon N. Andreescu, zis 
Leu, autorul unei documentate monografii, Virgil Baciu, istoricul Grigore Constantinescu, 
reţinut de motive obiective ce ţineau de starea sănătăţii să fie prezent la eveniment, lulian 
Cujbescu, lon |. llinescu, Elena Nistorescu, Constantin Samoilă, Romel Stăncioiu, 
Gheorghe Ungureanu, Mihai Ungurenuş, Maria şi lon Miu. 

a fost animată de talentul artiştilor locali sau invitaţi, între care s-au remarcat cei de la 
grupurile locale coordonate de maestrul Graţian Bădescu, solista ridicată din Corbi, Ilona 
Anghel, Căluşarii de la Corbu, precum şi vedeta de muzică populară de pe Valea 
Topologului, Valentina lonescu, şi alţii. 

Aceştia au ridicat participanţii de la mese, făcându-i să se prindă în hore până 
târziu, în noapte, deşi preparatele tradiţionale - culinare sau băuturi - au primit cuvenitele 
aprecieri din partea celor prezenţi, dar şi a prietenilor localnicilor, dintre care amintim pe: 
fostul primar din Curtea de Argeş, Gheorghe Nicuţ, omul de afaceri Aurel lea, primarul 
Nicolae Barbu, vicele Cristian Enescu şi consilierul local Emil Gorunescu (liberali de la 
Valea laşului), primarul din Miceşti, Mitică Voicu, domnişanul Nicolae Smădu, Ştefan 
Benonie de la Aninoasa sau vicele lon Stan, de la Brăduleţ. 

Toţi şi-au dat întâlnire la ediţia de anul viitor, urând din adâncul sufletelor: 


32 * revistă monografică anuală e 





POENĂREI — STRĂBUNA VATRĂ NATALĂ e nr. 13/2017 

















„La Mulţi Ani, Poenărei ! 


Doru Bobi 

în timpul discursului care amintea despre încercările satului Poenărei. 
Străbunul sat din nordul judeţului, Poenărei, din comuna Corbi, cu adânci 
rădăcini în istorie, şi-a primit sâmbătă fiii satului. 

Întâlnirea fiilor satului Poenărei a avut loc şi anul aceasta, eveniment devenit deja 
tradiţie ce a fost iniţiat, în urmă cu 13 ani, de Virgil Baciu, actualul primar al comunei 
Corbi, care, pe atunci, era un tânăr om de afaceri şi care s-a întors din Bucureşti la 
străbuna vatră natală pentru a-şi promova satul unde a crescut, sat intrat într-un proces 
de depopulare şi degradare, uitat de autorităţile locale de la acea vreme. 

Aşadar, în urmă cu 13 ani, Virgil Baciu și cu alţi fii ai satului au reuşit, pentru prima 
dată, să adune fiii din Poenărei la o sărbătoare a lor, devenită acum tradiţie. 

Ideea edilului şef al comunei Corbi a fost de a salva satul Poenărei, unul dintre 
bastioanele luptei armate împotriva comunismului. Rezultatul a fost acela că 
personalităţile FITI ŞI aduse de Virgil Baciu 
la aceste reuniuni * = au atras pe lângă fii ai 
satului prieteni şi cunoscuţi, iar vestea 
despre frumuseţea locurilor s-a răspândit 
în cele patru colţuri ale lumii. Dintre cei 
veniţi la început din curiozitate, unii au 
prins rădăcini acolo: au cumpărat 
pământ ieftin şi şi- au construit case de 
vacanţă. Exemplul lor a fost urmat şi de 
prieteni din marile oraşe, iar acum se 
poate afirma fără teama de a greşi că 
proiectul iniţial reprezintă o izbândă a 
spiritului perseverent de care a 
dat dovadă Virgil Baciu. Satului 
Poenărei i s-a spus „Picior de Paris”, după ce premierul Armand Călinescu, acelaşi care a 
ctitorit şi sanatoriul de la Valea Iaşului, a pietruit drumul care urca până sub Râpile cu 
Brazi, făcându-l cel mai modern dintre cele săteşti din ţara noastră. „Interesul meu şi al 
celor cu care am pornit la drum, acum 13 ani, a fost şi este acela de a salva satul 
Poenărei din situaţia critică în care s-a aflat până în anul 2012. Punctez câteva lucruri ce 
ţineau satul nostru la nivelul secolului al XVIII, chiar dacă trebuie să recunoaştem că, în 
perioada comunistă, a cunoscut o oarecare dezvoltare, dar, după aceea, satul a fost 
părăsit, abandonat. 


Ve Baciu, ctitorul evenimentului, nu şi-a putut stăpâni emoţile şi a lăcrimat 

Acest sat a fost părăsit de către tineri, din cauza dezinteresului autorităţilor locale şi 
judeţene, având o infrastructură rutieră dezastruoasă, drumuri agricole impracticabile, o 
biserică pe cale de a se dărâma, un cămin cultural degradat, fiind pur şi simplu abandonat 
de autorităţile locale. 

Cu toate acestea, şi acum mă duc puţin în latura plastică, pacientul, adică, satul 
Poenărei aflat în moarte clinică şi asupra căruia nu se uita nimeni îi bătea inima şi îi trăia 
sufletul. 

O mână de voluntari, fii ai satului Poenărei, care mi s-au alăturat, ne-am hotărât să 
intervenim şi să facem ceva pentru acest pacient. Astfel, a avut loc prima întâlnire a fiilor 
satului Poenărei în anul 2004. Această primă întâlnire a fost un real succes, în sensul că 
cei care au răspuns invitaţiei 
s-au declarat încântați şi ne- 
au solicitat să organizăm în 
continuare această zi a 
satului, lucru pe care l-am şi 
făcut în fiecare an de atunci 
şi până acum. 

Trebuie să menţionez 
că de la an la an publicul era 
din ce în ce mai diversificat 
şi mai atras de eveniment, 
dar, în special, de 
frumuseţea satului Poenărei. 
O parte din aceştia s-au 
îndrăgostit de frumuseţea 
locului şi au început să 
cumpere terenuri pentru 
casă sau case părăsite. 
Astfel, pe parcursul acestor 
ani, au fost construite şi 
renovate peste 20 de case şi 
amplasate două rulote. 

lată că satul Poenărei 
a început să prindă din nou 
viaţă, iar, acum, în urma 
investiţiilor care s-au realizat 
în ultimii patru ani, satul a 
înflorit şi mai mult, a 
declarat domnul Virgil Baciu, primarul comunei Corbi şi ctitorul acestui eveniment. 

e POENĂREI - REPERE DE IDENTITATEe 











POENEREI 


POERĂREI, 
137 Mame 
PRIN JERTEA EROILOR SÂI! 








NATALĂ. 





Revistele monografice anuale consacrate satului Poenărei 
au fost publicate începând cu anul 2005, primul număr apărând prin contribuţia 
financiară a unui grup restrâns de fii ai satului menţionaţi pe coperta interioară a 
publicaţiei; numerele 2 — 8 inclusiv au fost sponsorizate de managerul Virgil Baciu 
şi de colaboratorii săi; ultimele cinci numere [9-13] au fost postate pe internet, 
întrucât nu s-a putut asigura finanţarea tipăririi acestora. 
Menţionăm că exemplarele tipărite au fost distribuite gratuit participanţilor la 
manifestările cultural-artistice anuale 
«Întâlnirea fiilor satului Poenărei». 
Pentru consultarea acestor numere, precum și a numerelor anterioare ale revistei, 
accesaţi, pe Google, 


site-ul Grigore Constantinescu my publications 
sau calameo.1227548 ! 

Colegiul redactional: 


Fondator / tehnoredactor — Grigore CONSTANTINESCU 
Director — Virgil BACIU 
Lector — Eugenia CONSTANTINESCU 
Imagini — Doru BOBI, Virgil BACIU, Internet 
DTP — Dan COTAR 

